કર્ણાટકની રાજધાની બેંગલુરુમાં સોમવારે એક દર્દનાક ઘટના થઇ. બેંગલુરુમાં એજીપુરામાં સિલેન્ડરમાં વિસ્ફોટ થવાથી ચાર મકાનો એક સાથે પડી ગયા. જે બાદ પોલીસે અને પ્રશાસન ટીમે રાહત અને બચાવ કાર્ય શરૂ કર્યું. ઉલ્લેખનીય છે આ ઘટનામાં 6 લાશો હજી સુધી મળી છે. જાણકારી મુજબ વિસ્ફોટ એટલો જોરદાર હતો કે આસપાસના લોકોએ ભૂકંપ જેવી અનુભૂતિ અનુભવી હતી. જો બચાવ કાર્યમાં પોલીસ અને ફાયર બ્રિગ્રેડને એક નાનકડી બાળકી કાટમાળમાંથી જીવતી મળી છે. પણ તેના માતા-પિતાની આ અકસ્માતમાં મોત થઇ ગઇ છે. જે પછી કર્ણાટક સરકારે આ બાળકીને દત્તક લઇ તેની જવાબદારી ઉઠાવાની વાત કરી છે.